กระทู้ถามที่ ๐๑๗ ร.

สภาผู้แทนราษฎร

๒๐ กรกฎาคม ๒๕๖๖

เรื่อง ปัญหาการออกโฉนดจากที่ดินเอกสารสิทธิ์ กสน. ๓ ของนิคมสหกรณ์บ้านไร่ อำเภอเมืองสมุทรสาคร
จังหวัดสมุทรสาคร

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามนายกรัฐมนตรี ดังต่อไปนี้

ด้วยข้าพเจ้าได้รับการร้องเรียนจากประชาชนผู้อาศัยอยู่ในพื้นที่ตำบลพันท้ายนรสิงห์
อำเภอเมืองสมุทรสาคร จังหวัดสมุทรสาคร เกี่ยวกับเรื่องปัญหาที่ดิน กสน. ๓ ของนิคมสหกรณ์
บ้านไร่ อำเภอเมืองสมุทรสาคร จังหวัดสมุทรสาคร โดยในข้อร้องเรียนได้ระบุเอกสารสิทธิ์ กสน. ๓
ว่าที่ดินบางแปลงได้รับการออกโฉนดเป็นที่เรียบร้อยแล้ว แต่ยังมีบางแปลงที่ยังไม่สามารถออกโฉนดได้
ปัญหาดังกล่าวทำให้ประชาชนในพื้นที่ได้รับความเดือดร้อน เพราะไม่สามารถนำที่ดินเหล่านี้ไปออกโฉนด
เพื่อครอบครองและทำประโยชน์ในพื้นที่ดังกล่าวได้ อีกทั้งยังไม่ได้รับการชี้แจงในประเด็นปัญหาเกี่ยวกับ
การแก้ปัญหาดังกล่าวจากหน่วยงานที่เกี่ยวข้อง จึงขอเรียนถามว่า

๑. เพราะเหตุใดที่ดินบางแปลงในพื้นที่ตำบลพันท้ายนรสิงห์ อำเภอเมืองสมุทรสาคร
จังหวัดสมุทรสาคร จึงไม่สามารถออกโฉนดเอกสารสิทธิ์ กสน. ๓ ได้ ขอทราบรายละเอียด

๒. หากประชาชนต้องการให้มีการออกโฉนดเอกสารสิทธิ์ กสน. ๓ เพื่อการถือครอง
และนำมาใช้ประโยชน์สามารถทำได้หรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

คำตอบกระทู้ถามที่ ๐๑๗ ร.

ของ นายณัฐชา บุญไชยอินสวัสดิ์ สมาชิกสภาผู้แทนราษฎร พรรคก้าวไกล กรุงเทพมหานคร เรื่อง ปัญหาการออกโฉนดจากที่ดินเอกสารสิทธิ์ กสน. ๓ ของนิคมสหกรณ์บ้านไร่
อำเภอเมืองสมุทรสาคร จังหวัดสมุทรสาคร

ข้าพเจ้า นายเศรษฐา ทวีสิน นายกรัฐมนตรี ขอตอบกระทำตาม เรื่อง ปัญหาการออกโฉนด จากที่ดินเอกสารสิทธิ์ กสน. ๓ ของนิคมสหกรณ์บ้านไร่ อำเภอเมืองสมุทรสาคร จังหวัดสมุทรสาคร
ของท่านสมาชิกผู้มีเกียรติ ตามที่ได้รับรายงานจากกระทรวงเกษตรและสหกรณ์ ดังนี้

คำตอบข้อที่ ๑

จากข้อมูลของกระทรวงเกษตรและสหกรณ์ ขอเรียนว่า การจัดที่ดินตามพระราชบัญญัติ
จัดที่ดินเพื่อการครอบครองชั่ว พ.ศ. ๒๕๑๑ นั้น มีวัตถุประสงค์เพื่อจัดสรรที่ดินของรัฐให้ประชาชน
ที่ไม่มีที่ทำกินหรือมีแต่ไม่เพียงพอได้มีโอกาสเข้าถึงครองและมีสิทธิในที่ดินเป็นของตนเอง สำหรับ
ใช้เป็นที่ตั้งเคหสถานและประกอบอาชีพเป็นหลักแหล่งตามมาตรา 5 แห่งพระราชบัญญัติดังกล่าว
ซึ่งในการดำเนินการจัดที่ดินตามพระราชบัญญัตนี้ได้กำหนดบุคคลผู้ที่จะได้รับสิทธิในการจัดสรรที่ดิน
เมื่อมีพระราชกฤษฎีกาจัดตั้งนิคมสหกรณ์ขึ้นไว้เป็นกรณีเฉพาะ ว่าจะต้องเป็นสมาชิกนิคมสหกรณ์
โดยการคัดเลือกราษฎรเข้าเป็นสมาชิกนิคมสหกรณ์เป็นการดำเนินการโดยคณะกรรมการที่รัฐมนตรี
ว่าการกระทรวงเกษตรและสหกรณ์แต่งตั้งตามมาตรา ๓๔ มีหน้าที่พิจารณาคัดเลือกผู้มีคุณสมบัติ
ตามมาตรา ๓๕ ตามหลักเกณฑ์และวิธีการที่รัฐมนตรีฯ กำหนด และสมาชิกนิคมสหกรณ์ต้องรวมกัน
เข้าเป็นสหกรณ์จดทะเบียนตามกฎหมายว่าด้วยสหกรณ์ โดยอธิบดีกรมส่งเสริมสหกรณ์จะเป็นผู้อนุญาต
ให้สมาชิกนิคมสหกรณ์เข้าทำประโยชน์ในที่ดินของนิคมสหกรณ์ (กสน. ๓) แต่ไม่เกินครอบครัวละ
ห้าสิบไร่ ตามมาตรา 8 เมื่อได้ทำประโยชน์ในที่ดินและปฏิบัติตามที่พระราชบัญญัตนี้กำหนดไว้โดย
ครบถ้วนแล้ว จะมีสิทธิได้รับหนังสือแสดงการทำประโยชน์ (กสน. ๕) และสามารถนำไปขอออกโฉนดที่ดิน
ตามประมวลกฎหมายที่ดินได้ ตามมาตรา ๑๑ ทั้งนี้ สภาพสมาชิกนิคมสหกรณ์ผู้ได้รับหนังสือแสดงการทำประโยชน์
(กสน. อ.) จะขอให้ออกโฉนดที่ดิน หากประมวลกฎหมายที่ดินได้ เพื่อรับความเห็นชอบจากสหกรณ์
ที่คนเป็นสมาชิกอยู่ตามมาตรา อ. และภายในหนึ่งปีนับแต่วันที่ได้รับโฉนดที่ดิน คนได้มาซึ่งกรรมสิทธิ์
ในที่ดินจะโอนไปยังผู้อื่นไม่ได้ นอกจากการตกทอดโดยทางตรงรถหรือโอนไปยังสหกรณ์ใดๆ เป็นสมาชิกอยู่ตามมาตรา อ. หากพระราชบัญญัติดียวกัน จะนำ การยืนขอออกโฉนดที่ดิน
จึงต้องแนบท้ายฐานหนังสือแสดงการทำประโยชน์ (กสน. อ.) เพื่อประกอบการพิจารณาของกรมที่ดิน

คำตอบข้อที่ ๒
จากข้อมูลของกระทรวงเกษตรและสหกรณ์ ขอเรียนว่า หนังสืออนุญาตให้เข้าทำประโยชน์ในที่ดินของนิคมสหกรณ์ (กสน. ๓) ไม่สามารถนำไปยื่นขอออกโฉนดที่ดินได้ดังเหตุผลที่กล่าวมาตามข้อ ๑ แต่อย่างไรก็ดี หากสมาชิกนิคมสหกรณ์บ้านไร่รายใดที่ได้รับหนังสืออนุญาตให้เข้าทำประโยชน์ในที่ดินของนิคมสหกรณ์ (กสน.๓) และได้ปฏิบัติตามถ้วนตามมาตรา ๑๑ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ แล้ว กล่าวคือ ๑) ทำประโยชน์ในที่ดินแล้ว ๒) เป็นสมาชิกนิคมสหกรณ์มาเป็นเวลาเกินกว่าห้าปี ๓) ชำระเงินช่วยทุนที่รัฐบาลได้ลงไปตามมาตรา ๑๐ และ ๔) ชำระหนี้เกี่ยวกับภาระการของนิคมให้แก่ทางราชการเรียบร้อยแล้ว ให้ดำเนินการยื่นคำขอออกหนังสือแสดงการทำประโยชน์ (กสน. ๕) ต่อไป

อนึ่ง การออกโฉนดที่ดินนั้นเป็นอำนาจหน้าที่และภารกิจของกรมที่ดิน ที่จะต้องปฏิบัติตามหลักเกณฑ์ วิธีการ และเงื่อนไขตามที่ประมวลกฎหมายที่ดินกำหนด หากมีเหตุอย่างหนึ่งอย่างใดที่มีอาจออกโฉนดที่ดินได้ ย่อมเป็นหน้าที่ของกรมที่ดินที่จะต้องชี้แจงและแจ้งให้ผู้ยื่นขอออกโฉนดที่ดินทราบต่อไป